**INDOKLÁS**

**Dorogháza Község Önkormányzata Képviselő-testületének az önkormányzat 2019. évi költségvetésének végrehajtásáról szóló 4/2020 (VII.15.) számú rendeletének indoklása**

A jogalkotásról szóló 2010. évi CXXX. törvény 18. §-ában foglaltak szerint eljárva az ezen tervezetben szereplő önkormányzati rendeletet az alábbiak szerint indokolom.

**Általános indoklás**

Dorogháza Község Önkormányzata Képviselő-testülete az Államháztartásról szóló 2011. évi CXCV. törvény 91. § (1) bekezdésében kapott felhatalmazás alapján, az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontja szerinti feladatkörében eljárva alkotja meg az önkormányzat 2019. évi költségvetésének végrehajtásáról szóló rendeletet. A zárszámadási rendelet a törvényi előírásoknak megfelelően – a jóváhagyott költségvetés szerinti szerkezetben – tartalmazza Dorogháza Község Önkormányzatának 2019. évi költségvetése végrehajtásának adatait.

**Részletes indokolás**

Az 1. §-hoz

Az önkormányzati rendelet hatályáról rendelkezik.

A 2. §-hoz

Tartalmazza a költségvetés végrehajtásából adódó bevételi és kiadási főösszegek teljesítési adatait, a maradványt.

A 3. §-hoz

Az önkormányzat bevételi előirányzatának teljesítését tartalmazza kiemelt előirányzatonként és kormányzati funkciónként.

A 4. §-hoz

Az önkormányzat kiadási előirányzatának teljesítését tartalmazza kiemelt előirányzatonként és kormányzati funkciónként.

Az 5. §-hoz

Tartalmazza a felújítási, valamint felhalmozási célú kiadások teljesítésének adatait és az EU projektek kiadásait.

A 6. §-hoz

A maradvány felhasználásáról rendelkezik.

A 7.§-hoz

A pénzforgalmi mérleg jóváhagyását tartalmazza.

A 8. §-hoz

Az önkormányzat és intézménye létszámkeretét mutatja be.

9. §-hoz

A lakossági támogatások és szociális ellátások kiadásait, a kölcsönök, támogatások nyújtásának kiadásait és bevételeit, valamint a helyi adók és egyéb közhatalmi bevételek alakulását mutatja be.

10. §-hoz

Az önkormányzat és intézményei költségvetési mérlegét, vagyonmérlegét, eredmény kimutatását és maradvány kimutatását tartalmazza.

11.§-hoz

A Dorogházi Fenyőliget Óvoda bevételi és kiadási adatait mutatja be.

12.§-hoz

A Dorogháza Önkormányzati Konyha bevételi és kiadási adatait mutatja be.

13.§-hoz

A Mátramindszenti Közös Önkormányzati Hivatal bevételi és kiadási adatait mutatja be.

14.§-hoz

Az önkormányzat 2019. évi költségvetéséről szóló 1/2019.(III.14.) számú rendeletét végrehajtottnak tekinti, azt hatályon kívül helyezi.

A zárszámadási rendelet hatálybalépésére vonatkozó szabályozást tartalmazza.